3. ΒΑΣΙΛΙΚΟΝ ΔΙΑΤΑΓΜΑ της 2/6 Ιουλ. 1912 Περί των οικοδομηθησομένων δικαστικών καταστημάτων. Εκδίδεται κατά το άρθρ. 5 του ν. ΓΨ ϞΒ΄/1911 (ανωτ. αρ. 2). Άρθρ.1.-Εν αις πόλεσιν εδρεύει εφετείον, πλην της πρωτευούσης, το οικοδομηθησόμενον δικαστικόν κατάστημα δέον να είναι επαρκές, όπως περιλαμβάνη το Εφετείον, την εισαγγελίαν των εφετών, το κακουργιοδικείον, το πρωτοδικείον, την εισαγγελίαν των πλημμελειοδικών, το ειρηνοδικείον και το πταισματοδικείον, τα εδρεύοντα εν τη αυτή πόλει. Άρθρ.2.-Εν αις πόλεσιν εδρεύει μόνον πρωτοδικείον, το ανεγερθησόμενον κατάστημα δέον να είναι επαρκές, όπως περιλάβη το πρωτοδικείον, την εισαγγελίαν των πλημμελειοδικών, το κακουργιοδικείον, το ειρηνοδικείον και το τυχόν ειδικόν πταισματοδικείον, τα εδρεύοντα εν τη αυτή πόλει. Άρθρ.3.-Επιτροπή συγκροτουμένη εκ των αρμοδίων προέδρων και εισαγγελέων των εφετών και πρωτοδικών, προέδρου του δικηγορικού συλλόγου, ειρηνοδίκου ή πταισματοδίκου, και νομομηχανικού, προκειμένου περί καταστήματος περιλαμβάνοντος και εφετείον, ή των αρμοδίων προέδρου και εισαγγελέως των πρωτοδικών, προέδρου του δικηγορικού συλλόγου, νομομηχανικού και ειρηνοδίκου ή πταισματοδίκου, εδρευόντων εν η πόλει ανεγερθήσεται το κατάστημα, υποβάλλει τω επί της Δικαιοσύνης υπουργώ, κατά πρόσκλησιν αυτού, λεπτομερή έκθεσιν περί του αριθμού και των διαστάσεων των απαιτουμένων διαμερισμάτων δι’ έν έκαστον των εν τω μεγάρω περιληφθησομένων δικαστηρίων, ως και περί του καταλλήλου του γηπέδου. Η γνώμη της επιτροπής ταύτης είναι απλώς συμβουλευτική δια τον υπουργόν. Άρθρ.4.-Η επίβλεψις της ανεγέρσεως των δικαστικών καταστημάτων εν ταις πρωτευούσαις των νομών και επαρχιών, πλην των Αθηνών, ενεργείται υπό της κατά τόπους υπηρεσίας των δημοσίων έργων και κατά τας διατάξεις των περί εκτελέσεως δημοσίων έργων Β.Δ/των. Βλ. όμως άρθρ. 7 Α.Ν. 19/21 Νοεμ. 1935 (κατωτ. αρ. 11). 6.Β.ζ.3 Δικαστικά Καταστήματα Άρθρ.5.-(Η επίβλεψις της ανεγέρσεως του δικαστικού μεγάρου Αθηνών ανατίθεται, δυνάμει των άρθρ. 3 και 27 του ΓΦΜΒ΄ νόμου (τόμ. 23), εις ειδικόν συνεργείον εκ προσωπικού των δημοσίων έργων, ορισθησομένου υπό του επί των Εσωτερικών υπουργού, υπό την διεύθυνσιν νομομηχανικού. Εις το συνεργείον τούτο δύναται να προστεθή και είς πτυχιούχος ανεγνωρισμένης σχολής, αρχιτέκτων, οριζόμενος υπό του υπουργού της Δικαιοσύνης, κατόπιν γνωμοδοτήσεως του συμβουλίου των δημοσίων έργων, προτιμωμένου του συντάξαντος το εγκριθέν σχέδιον, κατά το άρθρ. 2 του ν. ΓΨϞΒ΄ (3792). Το άνω άρθρον κατηργήθη ως αντικείμενον εις το άρθρ. 3 του ν. 4695/1930 (κατωτ. αρ. 9). Άρθρ.6.-Η αμοιβή του συντάξαντος το εγκριθέν σχέδιον αρχιτέκτονος ορίζεται δι’ ειδικής πιστώσεως επί του προϋπολογισμού του υπουργείου των Εσωτερικών. 